《岳东伯游天台归赠》
明代·皇甫汸

平生山水兴，聊作越乡游。海峤千盘路，江城九月秋。

云中访精舍，花里下轻舟。何事怀婚嫁，经年独滞留。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。